Flooze deel goeie nuusSorina Die sanger en aktrise Sorina, oftewel die Flooze, het pas aangekondig dat sy swanger is. Sorina het op haar Facebook-blad geskryf: “Tyd om die GOEIE NUUS met die hele wêreld te deel: Ek en manlief Braam verwag ons eersteling! Alle eer aan ons HERE GOD wat nuwe lewe gee.”[sic] Skaars nege minute nadat sy die nuus gedeel het, het sy reeds 286 “likes” op die plasing gehad en 97 ondersteuners het haar geluk toegewens. Die gelukwensings stroom steeds in. Sorina en Braam Riekert woon saam in Pretoria, hoewel die Flooze, haar alter ego, trots is om te erken dat sy van Witbank af kom.